Eitt sindur løgið, tí fyrstu prosaverk, ið skrivað vórðu á føroyskum, vóru júst sjónleikir, og fáur man duga at ímynda sær, hvør stórhending tað hevur verið at hoyra føroyskt mál av palli-fyrstu ferð í 1889. Tá høvdu havnarfólk heilt frá døgum Svabos-tað er frá seinnu helvt av 18. øld-leikt um 40 leikir í høvuðsstaðnum-á donskum. Lætt er heldur ikki at fáa hendur á hesum leikum, sum eru á prenti í bløðum, tíðarritum og bókum, sum ikki longu fáast. Forlagið Fannir hevur sett sær fyri at prenta aftur nakrar av elstu upprunaleikunum og nakrar týddar leikir, sum hava verið nógv spældir í Føroyum. Viðmerkingar eru skrivaðar til leikirnar, og eru greinir skrivaðar um teir, eru tær prentaðar við.